Α.Π.Ο.Κ. Βελούχι

Ο Α.Π.Ο.Κ. Βελούχι είναι ποδοσφαιρικός σύλλογος της Ευρυτανίας, ο σπουδαιότερος του νομού από πλευράς διακρίσεων. Ιδρύθηκε το 1968. Έχει κατακτήσει συνολικά 10 τίτλους πρωταθλήτη και 17 τοπικά κύπελλα στην Ε.Π.Σ. Ευρυτανίας. Το Βελούχι έχει συμμετάσχει σε 12 διοργανώσεις του περιφερειακού πρωταθλήματος της Δ΄ Εθνικής κατηγορίας, μέχρι και την περίοδο 2011-12.

Ιστορία
Ο Αθλητικός Ποδοσφαιρικός Όμιλος Καρπενησίου "Το Βελούχι" ιδρύθηκε το 1968. Έως και την αγωνιστική περίοδο 1989-90 λάμβανε μέρος στα πρωταθλήματα της Φθιωτιδοφωκίδας. Από το 1991 αγωνίστηκε στην κορυφαία κατηγορία της Ευρυτανίας.

Αγωνίστηκε στο περιφερειακό πρωτάθλημα της Δ΄ Εθνικής κατηγορίας, ενώ η σπουδαιότερη εμφάνισή του ήταν το 1997-98, όταν μετείχε στον 4ο όμιλο και κατετάγη έκτο, με 60 βαθμούς. Από το 2006-07 έως και το 2009-10 έπαιζε συνεχώς στην κατηγορία, με αξιοσημείωτες εμφανίσεις. Τερμάτησε στην 11η, 10η, 7η και 13η θέση αντίστοιχα. Την περίοδο 2008-09 η ομάδα έφτασε μέχρι τα προημιτελικά του Κυπέλλου Ερασιτεχνών, αλλά αποκλείστηκε, χάνοντας στο γήπεδο της Άρτας, από τη Βολίδα Κάτω Γαρούνας.

Το 2011-12 τερμάτισε στην 7η θέση του 4ου ομίλου της Δ΄ Εθνικής, με 33 βαθμούς. Το 2017 κατέκτησε το πρωτάθλημα της πρώτης κατηγορίας στην ΕΠΣ Ευρυτανίας και προβιβάστηκε στη Γ΄ Εθνικη ερασιτεχνική κατηγορία.

Έδρα
Ο ΑΠΟΚ αγωνίζεται στο Εθνικό Δημοτικό Στάδιο Καρπενησίου, 2.500 θεατών, το οποίο διαθέτει πλαστικό χλοοτάπητα. Το γήπεδο κατασκευάσθηκε το 1969 και ανακαινίσθηκε το 2010.

Τίτλοι και Διακρίσεις
 Δ΄ Εθνική
 Έκτη θέση (1), 1997-98

 Πρωτάθλημα Ευρυτανίας
 Πρωταθλήτρια (10)

 Κύπελλο Ερασιτεχνών
 Προημιτελικά (1), 2008-09

 Κύπελλο Ευρυτανίας
 Κυπελλούχος (17)

Τρέχουσα σύνθεση

Παραπομπές

Εξωτερικοί σύνδεσμοι

 
 

Αθλητικοί σύλλογοι Μεσσηνίας
Ιδρύσεις αθλητικών συλλόγων το 1968
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1968